  Анжелика Тихонова корреспондент Удмуртиысь Кузебай Герд нимо йӧскалык музей ӧнерлыко туспуктӥсьёсты но котькӧня арлыдъем туспуктэм лэсьтыны яратӥсьёсты «Котьку мед луоз анай!» («Пусть всегда будет мама!») вожвылъяськонэ пыриськыны ӧте. Со сярысь музейлэн «ВКонтакте» мерлыко вотэсысь огиназ ивортэмын. Ужъёсты таӵе номинациосъя куто: «Мынам анае» - портрет туспуктэмъёс; «Мынам анае уж дораз» - анайёслэсь пӧртэм ӧнеръёссэс возьматӥсь туспуктэмъёс; «Выжы герӟет» - семьялэсь кӧня ке выжыоссэ возьматӥсь туспуктэмъёс; «Анай но пинал» - анайлэсь пиналзэ будэтэмзэ возьматӥсь туспуктэмъёс. Вормисьёслэн ужъёссы 2019-тӥ арын шуркынмонэ Йӧскалык музейын Анайлэн нуналэзлы сӥзем «Свет материнства» адӟытонын поттэмын луозы. Ужъёсты 15-тӥ куарусёнозь куто. Конкурслэн куронъёсыныз пыр-почгес Йӧскалык музейлэн  пырыса тодматскыны луэ. Тодэ вайытом, Шаркан ёросын йӧскалык крезьгуръя «Даур герӟет» фестиваль ортчоз. Отчы куриськонъёсты 30-тӥ инвожоозь возьмало. Тегъёс: Мерлык Ижкар Удмуртия вожвылъяськон Йӧскалыкмузей анайёс  